Aprovat el finançament de les obres de rehabilitació de l'edifici de Casa Pastors - La Ciutat
Inici Infraestructures a Girona Aprovat el finançament de les obres de rehabilitació de l’edifici de Casa...
Aprovat el finançament de les obres de rehabilitació de l’edifici de Casa Pastors
El Govern destina 1,2 MEUR a impulsar el Museu d'Art Modern i Contemporani. El futur projecte es convertirà en la seu permanent de l'art modern a la ciutat
El Govern ha aprovat aquest dimarts destinar 1,2 MEUR a l’Ajuntament de Girona per al finançament de les obres de rehabilitació de l’edifici de Casa Pastors com a Museu d’Art Modern i Contemporani de Girona. La inversió ha de servir també per a la dotació de les instal·lacions i dels seus serveis museogràfics. La dotació es fa en el marc d’un conveni de col·laboració entre el Departament de Cultura, l’Ajuntament de Girona i la Diputació de Girona i es concedirà en el període 2017-2020. D’aquesta manera, la Casa Pastors es convertirà en la seu permanent de la secció d’art modern i contemporani del Museu d’Art de la ciutat amb l’objectiu d’aconseguir un rol nacional en aquest àmbit.
El projecte museístic es vincula a l’actual Museu d’Art de la ciutat, ubicat al Palau Epicospal, conformant un únic museu amb dues seus diferenciades. Així, l’actual Museu d’Art de Girona, amb importants fons d’art del Bisbat i de la Diputació de Girona, tindrà un abast cronològic ampli que arriba fins a la contemporaneïtat, però està limitat per l’espai físic de l’edifici i per la seva exposició permanent, que finalitza a principis del segle XX.
La futura seu a la Casa Pastors permetrà enllaçar el relat de l’anterior i abordar de manera àmplia l’art català dels segles XX i XXI, amb una mirada especial als moviments artístics i al fenomen i el paper de la crítica de l’art. Tindrà una mirada més transversal i conceptual, que donarà preu a introduir totes les arts i incloure l’arquitectura, el disseny o la fotografia, així com la música, la dansa, el teatre o la literatura.
Les tres administracions implicades en el projecte preveuen destinar al projecte una inversió de 4,4 MEUR en quatre anys, dels quals 2 corresponen a la Diputació de Girona; 1,2 al Departament de Cultura i els 1,2 MEUR restants a l’Ajuntament de Girona. La Generalitat també cedeix l’ús de l’edifici, que és de la seva titularitat.
Museu d'Art Modern i Contemporani de Girona
Article anteriorAlcaldes i regidors del PSC denuncien “pressions” i “insults” per l’1-O a Tarragona
Article següentEl MACBA lamenta que se’l faci servir com a “cap de turc” en el conflicte amb Ciut’art
Donen la llicència d’obres per a la construcció de la nova Clínica Girona
La Generalitat licitarà l’estudi dels baixadors del tren a Girona
La Diputació sufragarà la instal·lació de calderes de biomassa
L’Ajuntament de Banyeres del Penedès redueix el període mig de pagament...
Deborah Zimmerman i Jaume Marsé: “Convidats de pedra”
El Corte Inglés no obrirà els seus centres de Barcelona l’1-O
El llegat de Manuel Maria Bosch s’incorpora al MNAC
Caiguda dels preus al juliol a Lleida i es fixa una...
Un centenar de gironins i gironines denuncien els retards d’ADIF a...
Foment dona llum verda al baixador del TAV a l’Aeroport de...